**ΠΏΣ ΣΧΟΛΙΑΖΟΥΜΕ ΕΝΑ ΔΙΑΦΗΜΙΣΤΙΚΟ ΜΗΝΥΜΑ**

**1 Παρατηρούμε τη μορφή του μηνύματος. Εξετάζουμε δηλαδή, αν στο μήνυμα υπάρχει διάλογος ή μονόλογος. Αν εξιστορείται κάποιο περιστατικό με αφήγηση, αν υπάρχει σύνθημα, αν είναι εκτενές ή συνοπτικό.**

**2 Εξετάζουμε τις τεχνικές της διαφημιστικής πειθούς**

**.Επίκληση στη λογική –Εδώ παρουσιάζονται τα προτερήματα του προιόντος π.χ, Ο στόλος μας κάνει το ταξίδι στην Κύπρο απόλαυση.**

**.Επίκληση στην αυθεντία. Δηλ. σ΄έναν ειδικό, σ΄έναν επιστήμονα, σ΄ένα πρόσωπο δημοφιλές π.χ. 120 κατασκευαστές πλυντηρίου συνιστούν σκιπ. Αυτοί ξέρουν.**

**.Συνειρμός ιδεών: Εδώ το προιόν σχετίζεται με εικόνες που προκαλούν ευχαρίστηση. Π.χ ,Πάνα είναι μόνο μία. Μας παραπέμπει στη μάνα που έχει στοργή και αγάπη για το μωρό.**

**.Επίκληση στο ήθος του πομπού. Π.χ. 40 χρόνια φούρναρης έχω ψήσει…..**

**Λανθάνων αξιολογικός χαρακτηρισμός ή κολαλεία. Εδώ σκοπός είναι ο εγκλωβισμός του δέκτη. Π.χ, Για δυναμικές γυναίκες , όπως εσύ.**

**. Επίκληση στο συναίσθημα του δέκτη. Π,χ. μπύρα ΧΧΧΧ γιατί έτσι σας αρέσει.**

**3 Εντοπίζουμε τα χαρακτηριστικά της γλώσσας.**

**Το α ενικό και πληθυντικό ,δίνει οικειότητα. Π.χ. Στην Αθήνα αφήνουμε το αυτοκίνητο και πάμε με το μετρό , με σιγουριά και ασφάλεια , γρήγορα και άνετα.**

**Το β ενικό και πληθυντικό δίνει αμεσότητα Π.χ. Εσύ τι κάνεις για την προστασία του περιβάλλοντος;**

**Προστακτική-προτρεπτικές εκφράσεις ας-να**

**Π.χ. Περάστε στην ομάδα μας…. Μιλήστε χωρίς φραγμούς…..**

**Υπερβολική χρήση υπερθετικού βαθμού. Π.χ. ο καλυτερότατος.**

**Λογοπαίγνια που δίνουν χιουμορ και ενδιαφέρον στο μήνυμα π.χ. ζαμπλουτίστε**

 **Ασάφειες, αινιγματικούς λόγους μεταφορές, παρομοιώσεις, για εντυπωσιασμό π.χ. τι γεύση έχει η ηλικία**

 **Στο τέλος της απάντησής μας, εξηγούμε ότι οι στόχοι του διαφημιστικού μηνύματος επιτεύχθηκαν, καθώς είχαμε προσέλκυση του ενδιαφέροντος του δέκτη, εντυπωσιασμό και τελική αγορά του προιόντος.**

**ΑΣΚΗΣΗ. Τα παιδιά μας χρειάζονται σιγουριά σ΄έναν κόσμο σκληρού ανταγωνισμού. Εξασφαλίστε τις σπουδές τους με τα προγράμματα των ασφαλειών rettoy,**